
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπ' αριθ. 7012/6/103 από 
16-7-2009 απόφασης «Στολή Αστυνομικού 
Προσωπικού» (Β' 1426). 

2 Ιδρυση κλινικής με τίτλο: «Αγγειοχειρουργική 
Κλινική» στον Τομέα Χειρουργικής στο Τμήμα Ια¬ 
τρικής της Σχολής Επιστημών Υγείας του Αριστο- 
τελείου Πανεπιστημίου Θεσσαλονίκης και καθο¬ 
ρισμός του εσωτερικού κανονισμού της. 


ΑΠΟΦΑΣΕΙΣ 

Αριθμ. 7012/6/103-νζ (1) 

Τροποποίηση της υπ' αριθ. 7012/6/103 από 

16-7-2009 απόφασης «Στολή Αστυνομικού 

Προσωπικού» (Β' 1426). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 34 παρ.1 του ν. 1481/1984 «Οργανισμός 
Υπουργείου ΔημόσιαςΤάξης» (Α 152). 

2. Το άρθρο 90 του κώδικα νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α’-98). 

3. Τις διατάξεις του άρθρου 1 περ. Β' εδαφ. 5 της 
7004/3/67 από 19-5-2015 απόφασης του Αναπληρωτή 
Υπουργού Εσωτερικών και Διοικητικής Ανασυγκρότησης 
«Μεταβίβαση αρμοδιοτήτων Αναπληρωτή Υπουργού 
Εσωτερικών και Διοικητικής Ανασυγκρότησης επί θεμά¬ 
των Ελληνικής Αστυνομίας σε υφιστάμενα υπηρεσιακά 
όργανα» (Β' 979). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποίηση διατάξεων 

1. Στην περίπτωση 14 του άρθρου 1 της υπ' αριθ. 
7012/6/103 από 16-7-2009 απόφασης του Αρχηγού της 
Ελληνικής Αστυνομίας «Στολή αστυνομικού προσωπι¬ 
κού» (Β' 1426), όπως τροποποιήθηκε και ισχύει, προστί¬ 
θεται η «στολή υπ' αριθ. 9ε». 


2. α. Μετά το τέλος της περίπτωσης γ' της παραγράφου 
9 του άρθρου 2 της ιδίας ως άνω απόφασης, προστίθεται 
εδάφιο, ως εξής: 

«Εκτέλεση εξωτερικής υπηρεσίας τροχαίας, από το 
σύνολο του αστυνομικού προσωπικού των Υπηρεσιών 
της Ελληνικής Αστυνομίας, κατόπιν διαταγής των Διευ¬ 
θυντών των οικείων Διευθύνσεων Αστυνομίας, λόγω 
καιρικών συνθηκών.» 

β. Στην περίπτωση στ’ της παραγράφου 9 του άρθρου 
2 της ιδίας ως άνω απόφασης, προστίθεται η «στολή υπ’ 
αριθ. 9ε». 

3. Στη σύνθεση και περιγραφή της υπ’ αριθ. 8 χειμερι¬ 
νής στολής περιπάτου και υπηρεσίας, της παραγράφου 

1 των άρθρων 7 και 15 της ιδίας ως άνω απόφασης προ¬ 
στίθεται η φράση: 

«- Καμπαρντίνα χρώματος βαθυκύανου». 

4. α. Η περίπτωση (2) του εδαφίου β' της παραγράφου 

2 του άρθρου 7 της ιδίας ως άνω απόφασης, όπως αντι- 
καταστάθηκε με την παράγραφο 2 του άρθρου 1, της 
υπ’ αριθ. 7012/6/103-η' από 31-12-2009, όμοιας, (Β' 21), 
αντικαθίσταται, ως εξής: 

«(2) Με τη χειμερινή στολή του προηγούμενου εδαφί¬ 
ου φέρεται, επίσης, προαιρετικά, αντί του βραχέος χιτω¬ 
νίου (μπατλ-ντρες), υποδύτης, όπως ορίζεται στο άρθρο 
27 ή πουλόβερ τύπου V, όπως ορίζεται στο άρθρο 28, ή 
επενδύτηςτύπου μπουφάν (υπ’ αριθ. 8β και 8γ στολών), 
από το προσωπικό όλων των υπηρεσιών που εκτελεί 
εσωτερική υπηρεσία γραφείου ή στους αερολιμένες της 
χώρας ως αξιωματικός υπηρεσίας αφίξεων - αναχωρή¬ 
σεων, βοηθός αξιωματικού υπηρεσίας αφίξεων- αναχω¬ 
ρήσεων και σφραγιστής -ελεγκτής του Γραφείου Ελέγχου 
Διαβατηρίων και του Γραφείου Απολεσθέντων». 

β. Στο εδάφιο β' της παραγράφου 2 των άρθρων 7 και 
15 της ιδίας ως άνω απόφασης, προστίθεται περίπτωση 
(4), ως εξής: 

(4) Με τη στολή του προηγούμενου εδαφίου φέρονται, 
επίσης, προαιρετικά, από το προσωπικό των Υπηρεσιών 
Αμεσης Δράσης που εκτελεί εξωτερική υπηρεσία και 
από το προσωπικό που εκτελεί υπηρεσία Τροχαίας ως 
ρυθμιστές κυκλοφορίας, αντί σκαρπινιών, ημιάρβυλα 
χρώματος μαύρου». 

γ. Στο εδάφιο β' της παραγράφου 3 του άρθρου 7 της 
ιδίας ως άνω απόφασης, όπως αυτό προστέθηκε με την 
παρ. 4 του άρθρου 1 της 7012/6/103-η' από 31-12-2009, 

όμοιας, (Β' 21), η υπάρχουσα περίπτωση αριθμείται με 
τον αριθμό (1) και προστίθενται περιπτώσεις (2) και (3) 
ως εξής: 

«(2) Με τη θερινή στολή του προηγούμενου εδαφίου 
φέρεται, προαιρετικά, επενδύτης τύπου μπουφάν (υπ' 
αριθ. 8β και 8γ στολών), από το προσωπικό όλων των 
υπηρεσιών που εκτελεί εσωτερική υπηρεσία γραφείου ή 
στους αερολιμένες της χώρας ως αξιωματικός υπηρεσίας 
αφίξεων - αναχωρήσεων, βοηθός αξιωματικού υπηρεσί¬ 
ας αφίξεων - αναχωρήσεων και σφραγιστής -ελεγκτής 
του Γραφείου Ελέγχου Διαβατηρίων και του Γραφείου 
Απολεσθέντων. 

(3) Με τη στολή του προηγούμενου εδαφίου φέρονται, 
επίσης, προαιρετικά, από το προσωπικό των Υπηρεσιών 
Αμεσης Δράσης που εκτελεί εξωτερική υπηρεσία και 
από το προσωπικό που εκτελεί υπηρεσία Τροχαίας ως 
ρυθμιστές κυκλοφορίας, αντί σκαρπινιών, ημιάρβυλα 
χρώματος μαύρου». 

5. Στο άρθρο 10 της ιδίας ως άνω απόφασης προστί¬ 
θεται παράγραφος 5 ως εξής: 

«5. Στολή Επιχειρήσεων (υπ' αριθ. 9ε). 

Η σύνθεση και η περιγραφή της στολής αυτής έχει ως 
ακολούθως: 

Χειμερινή - Θερινή 

-Τζόκεϊ) χρώματος γκρι ή κουκούλα ιδίου χρώματος 

- Ολόσωμη αντιπυρική φόρμα, χρώματος γκρι 

- Πουλόβερ ή φανέλα χρώματος γκρι 

- Ειδικά αντιπυρικά χειρόκτια χρώματος γκρι 

- Ζωστήρας καννάβινος χρώματος γκρι ή μαύρου 

- Ποδεία χρώματος γκρι 

- Άρβυλα χρώματος μαύρου» 

6. α. Στη σύνθεση και περιγραφή της υπ' αριθ. 2 χει¬ 
μερινής στολής, της παραγράφου 1 του άρθρου 11 της 
ιδίας ως άνω απόφασης, μετά τη φράση «Φούστα από 
ύφασμα «τρικό» χρώματος μαύρου», προστίθεται φρά¬ 
ση, ως εξής: 

«- Περισκελίδα από ύφασμα «τρικό» χρώματος μαύρου 
με σειρίδες χρώματος 'κοκ ντε ροζ' στην εξωτερική ραφή 
των σκελών της». 

β. Η σύνθεση και η περιγραφή της υπ' αριθ. 2 στολής, 
της παραγράφου 1 του άρθρου 11 της ιδίας ως άνω από¬ 
φασης, ορίζεται ως εδάφιο α, ενώ προστίθεται εδάφιο 
β, ως εξής: 

«β. Με την περισκελίδα της χειμερινής και θερινής 
στολής του προηγούμενου εδαφίου, αντί γόβες φέρο¬ 
νται σκαρπίνια χρώματος μαύρου από στιλπνό δέρμα 
(λουστρίνια), με ποδεία ιδίου χρώματος». 

7. α. Στη σύνθεση και περιγραφή της υπ' αριθ. 7 χειμερι¬ 
νής στολής, της παραγράφου 1 του άρθρου 14 της ιδίας 
ως άνω απόφασης, μετά τη λέξη «φούστα», προστίθεται 
η λέξη «περισκελίδα». 

β. Στη σύνθεση και περιγραφή της υπ' αριθ. 7α χειμερι¬ 
νής στολής, της παραγράφου 2 του άρθρου 14 της ιδίας 
ως άνω απόφασης, μετά τη λέξη «φούστα», προστίθεται 
η λέξη «περισκελίδα». 

γ. Στη σύνθεση και περιγραφή της υπ' αριθ. 7α θερινής 
στολής, της παραγράφου 2 του άρθρου 14 της ιδίας ως 


άνω απόφασης, μετά τη λέξη «φούστα», προστίθεται η 
λέξη «περισκελίδα». 

8. α. Στη σύνθεση και περιγραφή της υπ' αριθ. 8 χει¬ 
μερινής στολής, της παραγράφου 1 του άρθρου 15 της 
ιδίας ως άνω απόφασης, μετά τη φράση 

«Φούστα χρώματος βαθυκύανου», προστίθεται φρά¬ 
ση, ως εξής: 

«- Περισκελίδα χρώματος βαθυκύανου». 

β. Η σύνθεση και περιγραφή της υπ' αριθ. 8 θερινής 
στολής, της παραγράφου 1 του άρθρου 15 της ίδιας ως 
άνω απόφασης, αντικαθίσταται ως εξής: 

«- Πηλήκιο, χιτώνιο, φούστα, περισκελίδα, υποδύτης, 
λαιμοδέτης, υποδήματα, ποδεία, ζωστήρας, τσάντα, ται¬ 
νίες (διεμβολές) παρασήμων -μεταλλίων και διακριτικά 
αποφοίτων Σχολών όπως της υπ' αριθ. 8 χειμερινής στο¬ 
λής, με τη διαφορά ότι το ύφασμα πηληκίου, χιτωνίου, 
φούστας και περισκελίδας είναι θερινό, χρώματος γκρι 
κυανού». 

γ. Η σύνθεση και η περιγραφή της υπ' αριθ. 8 στολής, 
της παραγράφου 1 του άρθρου 15 της ιδίας ως άνω από¬ 
φασης, ορίζεται ως εδάφιο α, ενώ προστίθεται εδάφιο 
β, ως εξής: 

«β. Με την περισκελίδα της χειμερινής και θερινής στο¬ 
λής του προηγούμενου εδαφίου, αντί γόβες φέρονται 
σκαρπίνια χρώματος μαύρου, με ποδεία ιδίου χρώματος». 

δ. Η περίπτωση (2) του εδαφίου β' της παραγράφου 
2 του άρθρου 15 της ιδίας ως άνω απόφασης, όπως το 
εδάφιο αυτό αντί καταστάθηκε με την παράγραφο 2 του 
άρθρου 4, της υπ' αριθ. 7012/6/103-η' από 31-12-2009, 
όμοιας, (Β' 21), αντικαθίσταται, ως εξής: 

«(2) Με τη χειμερινή στολή του προηγούμενου εδα¬ 
φίου φέρεται, επίσης, προαιρετικά, αντί του βραχέος 
χιτωνίου (μπατλ-ντρες), υποδύτης, όπως ορίζεται στο 
άρθρο 27 ή πουλόβερ τύπου V, όπως ορίζεται στο άρ¬ 
θρο 28, ή επενδύτης τύπου μπουφάν (υπ’ αριθ. 8β και 
8γ στολών), από το προσωπικό όλων των υπηρεσιών 
που εκτελεί εσωτερική υπηρεσία γραφείου ή στους αε¬ 
ρολιμένες της χώρας ως αξιωματικός υπηρεσίας αφί¬ 
ξεων - αναχωρήσεων, βοηθός αξιωματικού υπηρεσίας 
αφίξεων - αναχωρήσεων και σφραγιστής - ελεγκτής 
του Γραφείου Ελέγχου Διαβατηρίων και του Γραφείου 
Απολεσθέντων». 

ε. Στο εδάφιο β' της παραγράφου 3 του άρθρου 15 της 
ιδίας ως άνω απόφασης, όπως το εδάφιο αυτό προστέ¬ 
θηκε με την παρ.3του άρθρου 4 της 7012/6/103-η’ από 
31-12-2009, όμοιας, (Β' 21), η υπάρχουσα περίπτωση 
αριθμείται με τον αριθμό (1) και προστίθενται περιπτώ¬ 
σεις (2) και (3) ως εξής: 

«(2) Με τη θερινή στολή του προηγούμενου εδαφίου 
φέρεται, προαιρετικά, επενδύτης τύπου μπουφάν (υπ' 
αριθ. 8β και 8γ στολών) από το προσωπικό όλων των 
υπηρεσιών που εκτελεί εσωτερική υπηρεσία γραφείου ή 
στους αερολιμένες της χώρας ως αξιωματικός υπηρεσίας 
αφίξεων -αναχωρήσεων, βοηθός αξιωματικού υπηρεσί¬ 
ας αφίξεων - αναχωρήσεων και σφραγιστής - ελεγκτής 
του Γραφείου Ελέγχου Διαβατηρίων και του Γραφείου 
Απολεσθέντων». 

(3) Με τη στολή του προηγούμενου εδαφίου φέρονται, 
επίσης, προαιρετικά, από το προσωπικό των Υπηρεσιών 

Άμεσης Δράσης που εκτελεί εξωτερική υπηρεσία και 
από το προσωπικό που εκτελεί υπηρεσία Τροχαίας ως 
ρυθμιστές κυκλοφορίας, αντί σκαρπινιών, ημιάρβυλα 
χρώματος μαύρου». 

9. α. Ο τίτλος του άρθρου 18 της ιδίας ως άνω απόφα¬ 
σης αντικαθίσταται ως εξής: 

«Στολές υπ’ αριθ. 8, 8β, 8γ, 8δ, 8ε, 9, 9α, 9β, 9γ, 9δ και 
9ε». 

β. Η παράγραφος 1 του άρθρου 18 της ιδίας ως άνω 
απόφασης αντικαθίσταται ως εξής: 

« 1. Η σύνθεση, η περιγραφή και η ονομασία των στο¬ 
λών αυτών είναι όπως των ταυτάριθμων στολών των 
ανδρών αξιωματικών, που προβλέπονται στα άρθρα 7, 
8, 9 και 10 της παρούσας απόφασης». 

10. α. Στη σύνθεση και περιγραφή της υπ' αριθ. 8β/1 
χειμερινής και θερινής στολής υπηρεσίας του εδαφίου 
(α) της παραγράφου 1 του άρθρου 19, της ιδίας ως άνω 
απόφασης, προστίθεται η φράση: 

«-τζόκεϊ), χρώματος μαύρου». 

β. Στο τέλος του εδαφίου β' της παραγράφου 1 του 
άρθρου 19, της ιδίας ως άνω απόφασης, προστίθεται 
η φράση: 

«Επίσης, φέρουν υποχρεωτικά τζόκεϊ), κατά τη ρύθμι¬ 
ση της κυκλοφορίας ή όταν κινούνται πεζοί». 

11. α. Η σύνθεση και περιγραφή της χειμερινής επίση¬ 
μης στολής μουσικών, της παραγράφου 1, του άρθρου 
22 της ιδίας ως άνω απόφασης, αντικαθίσταται ως εξής: 

« Χειμερινή 

- Πηλήκιο, χρώματος βαθυκύανου. 

- Χιτώνιο, χρώματος βαθυκύανου. 

- Περισκελίδα "τρικό" χρώματος μαύρου (σειρίδες 
χρώματος μπλε ηλεκτρίκ στην εξωτερική ραφή των 
σκελών της). 

- Υποδήματα σκαρπίνια χρώματος μαύρου από στιλ¬ 
πνό δέρμα (λουστρίνια). 

- Ζώνη χρώματος μαύρου με μεταλλική πόρπη. 

- Ποδεία χρώματος μαύρου. 

- Χειρόκτια χρώματος λευκού (ο ραβδούχος και οι 
εκτελεστές κρουστών μουσικών οργάνων). 

- Επωμίδες όπως της υπ' αριθ. 2 χειμερινής στολής αξι¬ 
ωματικών, οι αξιωματικοί και ανθυπαστυνόμοι (με τη 
διαφορά ότι επί των επωμίδων των ανθυπαστυνόμων 
ράβεται περιμετρικά αργυρή ταινία). Οι αρχιφύλακες, 
υπαρχιφύλακες και οι αστυφύλακες φέρουν επωμίδες 
από λευκό πλεκτό κορδόνι.». 

β. Στη σύνθεση και περιγραφή της θερινής επίσημης 
στολής μουσικών, της παραγράφου 1, του άρθρου 22 της 
ιδίας ως άνω απόφασης, προστίθεται φράση, ως εξής: 

«- Δε φέρεται ζώνη». 

12. Η παράγραφος 1, του άρθρου 23 της ιδίας ως άνω 
απόφασης, αντικαθίσταται ως εξής: 

«1. Το πηλήκιο της υπ' αριθ. 8 στολής κατασκευάζεται 
από το αντίστοιχο χειμερινό ή θερινό ύφασμα που χρη¬ 
σιμοποιείται για την κατασκευή του χιτωνίου της στολής 
αυτής, ενώ τα πηλήκια των υπ’ αριθ. 2,4,5 και 6 στολών 
κατασκευάζονται από το ύφασμα που χρησιμοποιείται 
για την κατασκευή του χιτωνίου της υπ’ αριθ. 2 χειμε¬ 
ρινής στολής. Επίσης, το πηλήκιο της επίσημης στολής 
μουσικών κατασκευάζεται από το αντίστοιχο χειμερινό 


ύφασμα που χρησιμοποιείται για την κατασκευή του 
χιτωνίου της. Τα πηλήκια των ως άνω στολών είναι αγ¬ 
γλικού τύπου». 

13. Το άρθρο 24, της ιδίας ως άνω απόφασης, αντικα¬ 
θίσταται ως εξής: 

«Τα τζόκεϊ) κατασκευάζονται από ύφασμα ιδίου χρώ¬ 
ματος με το χιτώνιο τύπου υποδύτη της αντίστοιχης 
στολής και στη μετωπίδα φέρουν κεντητό εθνόσημο. 
Επί του γείσου του τζόκεϋ φέρονται κλάδοι δρυός, όπως 
προβλέπεται στην υποπερίπτωση (3), της περίπτωσης 
α’, της παραγράφου 2 του προηγούμενου άρθρου. Ει¬ 
δικότερα χαρακτηριστικά του καθορίζονται με τεχνικές 
προδιαγραφές». 

14. Στο άρθρο 25, της ιδίας ως άνω απόφασης, η πα¬ 
ράγραφος 7 αναριθμείται σε 8 και μετά την παράγραφο 
6 του ιδίου άρθρου προστίθεται παράγραφος 7, ως εξής: 

«7. Το χιτώνιο της επίσημης στολής μουσικών, είναι 
κλειστού τύπου (ΠΑΚ) και αποτελείται από δύο (2) προ- 
στέρνια, τρία (3) πίσω φύλλα, το περιλαίμιο, τις επωμίδες, 
τα μανίκια, τα κουμπιά και τα θυλάκια». 

15. Η παράγραφος 1, του άρθρου 26 της ιδίας ως άνω 
απόφασης, αντικαθίσταται ως εξής: 

«1. Η περισκελίδα κάθε στολής κατασκευάζεται από το 
ύφασμα του χιτωνίου της, με εξαίρεση την περισκελίδα 
των υπ’ αριθ. 2,4,5 και 6 στολών αξιωματικών, καθώς και 
της επίσημης στολής μουσικών που κατασκευάζονται 
από ύφασμα «τρικό» χρώματος μαύρου». 

16. Η παράγραφος 5, του άρθρου 27 της ιδίας ως άνω 
απόφασης, αντικαθίσταται ως εξής: 

«5. Το προσωπικό όλων των Υπηρεσιών που εκτελεί 
εσωτερικές υπηρεσίες γραφείου, καθώς και το προσω¬ 
πικό που εκτελεί υπηρεσία στους αερολιμένες της χώρας 
ως αξιωματικός υπηρεσίας αφίξεων - αναχωρήσεων, βο¬ 
ηθός αξιωματικού υπηρεσίας αφίξεων - αναχωρήσεων 
και σφραγιστής -ελεγκτής του Γραφείου Ελέγχου Διαβα¬ 
τηρίων και του Γραφείου Απολεσθέντων, δύναται να φέ¬ 
ρει αντί του χιτωνίου της υπ’ αριθ. 8β χειμερινής στολής, 
υποδύτη χρώματος ανοικτού κυανού, με μακριές χειρί¬ 
δες, σταθερές επωμίδες και θυλάκια όπως του θερινού 
υποδύτη. Με τον υποδύτη φέρονται το διακριτικό του 
Σώματος, διακριτικά βαθμού και διακριτικό δηλωτικό 
ταυτότητας (αριθμό μητρώου) οι αρχιφύλακες, υπαρχι¬ 
φύλακες και αστυφύλακες, διεμβολές παρασήμων - με¬ 
ταλλίων και διακριτικά αποφοίτων Σχολών. Τα διακριτικά 
βαθμού των αξιωματικών και ανθυπαστυνόμων είναι 
όπως και του θερινού υποδύτη». 

17. α. Ο τίτλος του άρθρου 29 της ιδίας ως άνω από¬ 
φασης, αντικαθίσταται ως εξής: 

«Αδιάβροχο, αδιάβροχο τύπου επενδύτη (υπ' αριθ. 9 
στολής), επενδύτης ισχυρού ψύχους (τζάκετ), επενδύτης 
τύπου μπουφάν (μπουφάν τύπου ΓΙγ), επενδύτης τύπου 
μπουφάν (υπ’ αριθ. 8β και 8γ στολών), επενδύτης τύπου 
τζάκετ (υπ’ αριθ. 9 στολής), επενδύτης τύπου μπουφάν 
(υπ’ αριθ. 9 στολής), καμπαρντίνα». 

β. Η παράγραφος 7 του άρθρου 29 της ιδίας ως άνω 
απόφασης, αναριθμείται σε 9 και αντικαθίσταται, ως 
εξής: 

«Τα αδιάβροχα, οι επενδύτες και η καμπαρντίνα φέρο¬ 
νται πάντοτε κουμπωμένοι με όλα τα κουμπιά». 

γ. Μετά την παράγραφο 6 του άρθρου 29 της ιδίας 
ως άνω απόφασης, προστίθενται παράγραφοι 7 και 8 
ως εξής: 

«7. Ο επενδύτης τύπου μπουφάν (υπ’ αριθ. 8β και 8γ 
στολών), είναι χρώματος βαθυκύανου και ο ειδικότερος 
τρόπος κατασκευής του καθορίζεται σύμφωνα με τις τε¬ 
χνικές προδιαγραφές. Επί του επενδύτη φέρονται, μόνον, 
το διακριτικό του Σώματος Ελληνικής Αστυνομίας και τα 
διακριτικά βαθμού, κατά τα οριζόμενα αντιστοίχως, στα 
άρθρα 44 και 54 παρ. 3 περ. α’, 55 παρ. 4, 56 παρ. 2, 57 
παρ. 2, 58 παρ.4 και 59 παρ. 3 της παρούσας. 

8. Η καμπαρντίνα κατασκευάζεται από κατάλληλο 
ύφασμα, χρώματος βαθυκύανου και το μήκος της κα¬ 
λύπτει το γόνατο. Ο ειδικότερος τρόπος κατασκευής της 
καθορίζεται σύμφωνα με τις τεχνικές προδιαγραφές. Επί 
της καμπαρντίνας φέρονται, μόνον, το διακριτικό του 
Σώματος Ελληνικής Αστυνομίας και τα διακριτικά βαθ¬ 
μού, κατά τα οριζόμενα αντιστοίχως, στα άρθρα 44 και 
54 παρ. 3 περ. α', 55 παρ. 4,56 παρ. 2,57 παρ. 2,58 παρ. 
4 και 59 παρ. 3 της παρούσας». 

18. Στην παράγραφο 1 του άρθρου 30 της ιδίας ως άνω 
απόφασης, προστίθεται εδάφιο γ, ως εξής: 

«γ. ημίψηλα: Αυτά είναι ημιάρβυλα, χρώματος μαύρου, 
οι τεχνικές προδιαγραφές των οποίων καθορίζονται από 
τη Διεύθυνση Τεχνικής Υποστήριξης του Αρχηγείου της 
Ελληνικής Αστυνομίας». 

19. Στο άρθρο 33 της ιδίας ως άνω απόφασης, προστί¬ 
θεται παράγραφος 8, ως εξής: 

« 8. Η διάταξη της παραγράφου 1 του άρθρου 23 της 
παρούσας απόφασης εφαρμόζεται και για τις γυναίκες 
μουσικούς». 

20. Στο άρθρο 34 της ιδίας ως άνω απόφασης, προστί¬ 
θεται παράγραφος 5, ως εξής: 

«5. Η διάταξη της παραγράφου 7 του άρθρου 25 της 
παρούσας απόφασης εφαρμόζεται και για τις γυναίκες 
μουσικούς». 

21. Η παράγραφος 1 του άρθρου 35 της ιδίας ως άνω 
απόφασης, αντικαθίσταται ως εξής: 

«1. Οι φούστες και οι περισκελίδες των στολών κα¬ 
τασκευάζονται από το ύφασμα του χιτωνίου τους, με 
εξαίρεση τις φούστες των υπ' αριθ. 2,4, 5 και 6 στολών 
γυναικών αξιωματικών, καθώς και των περισκελίδων 
της υπ’ αριθ. 2 στολής γυναικών αξιωματικών και της 
επίσημης στολής μουσικών, που κατασκευάζονται από 
ύφασμα «τρικό» χρώματος μαύρου». 

22. Η παράγραφος 2 του άρθρου 38 της ιδίας ως άνω 
απόφασης αντικαθίσταται ως εξής: 

«2. Η διάταξη του άρθρου 29 παρ. 9 της παρούσας από¬ 
φασης εφαρμόζεται και για τις γυναίκες αστυνομικούς». 

23. Στην παράγραφο 1 του άρθρου 39 της ιδίας ως άνω 
απόφασης, προστίθεται εδάφιο γ, ως εξής: 

«γ. ημίψηλα: Αυτά είναι ημιάρβυλα, χρώματος μαύρου, 
οι τεχνικές προδιαγραφές των οποίων καθορίζονται από 
τη Διεύθυνση Τεχνικής Υποστήριξης του Αρχηγείου της 
Ελληνικής Αστυνομίας». 

24. Η παράγραφος 3 του άρθρου 44 της ιδίας ως άνω 
απόφασης, αντικαθίσταται ως εξής: 

«3. Το διακριτικό, πληντων υπ' αριθ. 2,4, 5 και 6 στο¬ 
λών, φέρεται στο μέσο του άνω μέρους της αριστερός 


χειρίδας του χιτωνίου των λοιπών στολών, των επενδυ¬ 
τών, της καμπαρντίνας, των υποδυτών και της μπλούζας 
τύπου «πόλο», σε απόσταση 3 εκατοστά από του σημείου 
συρραφής της χειρίδας και επωμίδας». 

25. Στο προοίμιο της παραγράφου 3 του άρθρου 46, 
της ιδίας ως άνω απόφασης, μετά την 9δ στολή, προστί¬ 
θεται και η στολή «9ε». 

26. Στο άρθρο 49 της ιδίας ως άνω απόφασης, προστί¬ 
θεται παράγραφος 5, ως εξής: 

«5. Ο ζωστήρας της επίσημης στολής μουσικών κα¬ 
τασκευάζεται από πλαστική ύλη και αποτελείται από τη 
ζώνη χρώματος μαύρου και τη μεταλλική πόρπη, επί της 
οποίας απεικονίζεται το έμβλημα του Σώματος». 

27. α. Η περίπτωση α' της παραγράφου 3 του άρθρου 
54, της ιδίας ως άνω απόφασης, όπως αυτή αντικαταστά- 
θηκε με την παράγραφο 7 του άρθρου 1 της 7012/6/103- 
λα' από 18-1-2014, όμοιας, αντικαθίσταται ως εξής: 

«α. Τα διακριτικά των ανώτατων αξιωματικών φέρο¬ 
νται επί των επωμίδων των χιτωνίων των υπ’ αριθ. 2, 3, 
3α, 4,5,6, 7,7α, 7β, 8,8β και 8ε στολών, των επενδυτών 
και της καμπαρντίνας, με την επιφύλαξη της επόμενης 
παραγράφου». 

β. Η περίπτωση β' της παραγράφου 3 του άρθρου 54, 
της ιδίας ως άνω απόφασης, όπως αυτή αντικαταστάθη- 
κεμετην παράγραφο 7 του άρθρου 1 της 7012/6/103-λα' 
από 18-1 -2014, όμοιας, αντικαθίσταται ως εξής: 

«β. Τα διακριτικά επί των χιτωνίων τύπου υποδύτη των 
υπ' αριθ. 8δ, 9,9α, 9β, 9γ, 9δ και 9ε στολών, της μπλούζας 
τύπου «πόλο» και των επενδυτών τύπου μπουφάν (μπου¬ 
φάν τύπου ίΐγ και μπουφάν υπ’ αριθ. 9 στολής), φέρονται 
στο αριστερό τους πέτο, κεντητά σε μικρογραφίες, επί 
υφάσματος αναλόγου χρώματος». 

28. Η παράγραφος 4 του άρθρου 58 της ιδίας ως άνω 
απόφασης, όπως αυτή αντικαταστάθηκε με την παρά¬ 
γραφο 8 του άρθρου 1 της 7012/6/103-λα’ από 18-1- 
2014, όμοιας, αντικαθίσταται ως εξής: 

«4. Τα διακριτικά του βαθμού του Αρχιφύλακα φέρο¬ 
νται στο μέσο του βραχίονα και στο εξωτερικό μέρος 
αμφότερων των χειριδών των χιτωνίων των υπ’ αριθ. 
7β, 8, 8β, 8ε και 8β/1 στολών, των επενδυτών, των υπο¬ 
δυτών και της καμπαρντίνας. Επί των χιτωνίων τύπου 
υποδύτη των υπ' αριθ. 8δ, 9,9α, 9β, 9γ, 9δ και 9ε στολών, 
της μπλούζας τύπου «πόλο» και των επενδυτών τύπου 
μπουφάν (μπουφάν τύπου Ηγ και μπουφάν υπ’ αριθ. 9 
στολής), φέρονται στο αριστερό τους πέτο, κεντητά σε 
μικρογραφίες, επί υφάσματος αναλόγου χρώματος». 

29. Η παράγραφος 3 του άρθρου 59 της ιδίας ως άνω 
απόφασης, όπως αυτή αντικαταστάθηκε με την παρά¬ 
γραφο 9 του άρθρου 1 της 7012/6/103-λα’ από 18-1- 
2014, όμοιας, αντικαθίσταται ως εξής: 

«3. Τα διακριτικά του βαθμού του Υπαρχιφύλακα φέ¬ 
ρονται στο μέσο του βραχίονα και στο εξωτερικό μέρος 
αμφότερων των χειριδών των χιτωνίων των υπ’ αριθ. 
7β, 8, 8β, 8ε και 8β/1 στολών, των επενδυτών, των υπο¬ 
δυτών και της καμπαρντίνας. Επί των χιτωνίων τύπου 
υποδύτη των υπ’ αριθ. 8δ, 9,9α, 9β, 9γ, 9δ και 9ε στολών, 
της μπλούζας τύπου «πόλο» και των επενδυτών τύπου 
μπουφάν (μπουφάν τύπου Ηγ και μπουφάν υπ' αριθ. 9 

στολής), φέρονται στο αριστερό τους πέτο, κεντητά σε 
μικρογραφίες, επί υφάσματος αναλόγου χρώματος». 

30. Το πρώτο εδάφιο της παραγράφου 2 του άρθρου 
60 της ιδίας ως άνω απόφασης, όπως η παράγραφος 
αυτή αντικαταστάθηκε με την παράγραφο 10 του άρ¬ 
θρου 1 της 7012/6/103-λα' από 18-1-2014, όμοιας, αντι¬ 
καθίσταται ως εξής: 

«2. Φέρεται στη βάση των επωμίδων των χιτωνίων των 
υπ' αριθ. 7β, 8, 8β, 8δ, 8ε και 8β/1 στολών, των επενδυ¬ 
τών, των υποδυτών και της καμπαρντίνας». 

31. Το τελευταίο εδάφιο των περιπτώσεων (1) και (2), 
της περίπτωσης α' της παραγράφου 4 του άρθρου 63, 
της ιδίας ως άνω απόφασης, όπως αυτή η περίπτωση 
αντικαταστάθηκε με την παράγραφο 1 του άρθρου 1 
της 7012/6/114-α' από 5-5-2012, όμοιας, αντικαθίσταται, 
ως εξής: 

«Αξιωματικοί απόφοιτοι του Τμήματος Επαγγελματι¬ 
κής Μετεκπαίδευσης Επιτελών - Στελεχών και της Σχολής 
Εθνικής Ασφάλειας φέρουν τα σήματα που προβλέπο- 
νται στις παραγράφους 1 και 2 του παρόντος άρθρου». 

32. Το άρθρο 70, της ιδίας ως άνω απόφασης, αντικα¬ 
θίσταται ως εξής: 

«Ο ειδικότερος τρόπος κατασκευής των ειδών στολής 
και εξάρτυσης, η ποιοτική σύνθεση των υφασμάτων των 
επιμέρους ειδών κάθε στολής, καθώς και κάθε άλλη λε¬ 
πτομέρεια, καθορίζονται με τις τεχνικές προδιαγραφές, 
οι οποίες καταρτίζονται από τη Διεύθυνση Τεχνικής Υπο¬ 
στήριξης του κλάδου Οικονομικοτεχνικής Υποστήριξης 
και Πληροφορικής του Αρχηγείου Ελληνικής Αστυνομίας». 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2017 

Ο Αρχηγός 

ΚΩΝΣΤΑΝΤΙΝΟΣ ΤΣΟΥΒΑΛΑΣ 


Αριθμ. 22277 _ (2) 

Ίδρυση κλινικής με τίτλο: « Αγγειοχειρουργική 
Κλινική» στον Τομέα Χειρουργικής στοΤμήμα Ια¬ 
τρικής της Σχολής Επιστημών Υγείας του Αριστο- 
τελείου Πανεπιστημίου Θεσσαλονίκης και καθο¬ 
ρισμός του εσωτερικού κανονισμού της. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 (ΦΕΚ 87/ 
τ. Α716-7-1982) «Για τη δομή και λειτουργία των Ανω- 
τάτων Εκπαιδευτικών Ιδρυμάτων» όπως τροποποιήθη¬ 
κε με το άρθρο 48 παρ. 2 του ν. 1404/1983 (ΦΕΚ 173/ 


τ. Α /24-11 -1983) «Δομή και λειτουργία των Τεχνολογι¬ 
κών Εκπαιδευτικών Ιδρυμάτων» και αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
(ΦΕΚ 141 /τ. Α710-6-2003) «Εθνική Βιβλιοθήκη της Ελλά¬ 
δας, Δημόσιες Βιβλιοθήκες και άλλες διατάξεις», 

β) του άρθρου 4 παρ. 1 εδ. γ του ν. 2083/1992 (ΦΕΚ 
159/τ. Α721-9-1992) «Εκσυγχρονισμός της Ανωτάτης 
Εκπαίδευσης», 

γ) των άρθρων: 5 παρ. 2 εδ.γ και 80 παρ. 5α του 
ν. 4009/2011 (ΦΕΚ 195/τ. Α76-9-2011) «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανώτατων εκπαιδευτικών ιδρυμάτων», όπως έχει 
τροποποιηθεί και ισχύει, 

δ) του άρθρου 60 του ν. 4386/2016 (83/τ. Α711 -5-2016) 
«Ρυθμίσεις για την έρευνα και άλλες διατάξεις», με το 
οποίο αντικαταστάθηκε το άρθρο 96 του ν. 4310/2014 
(258/τ. Α78-12-2014) «Έρευνα, Τεχνολογική Ανάπτυξη 
και Καινοτομία και άλλες διατάξεις», 

στ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/τ. 
Α722-4-2005), 

2. Το γεγονός ότι δεν έχει εκδοθεί μέχρι σήμερα ο 
Οργανισμός του Αριστοτελείου Πανεπιστημίου Θεσ¬ 
σαλονίκης σύμφωνα με τις διατάξεις του άρθρου 5 του 
ν. 4009/2011 (ΦΕΚ 195/τ. Α76-9-2011) όπως αυτός 
ισχύει, 

3. Τις διατάξεις του π.δ. 98/5-6-2013 (ΦΕΚ 134/τ. Α75- 
6-2013): «Κατάργηση του Γενικού Τμήματος, μεταφορά 
έδρας τμήματος και ίδρυση-συγκρότηση, μετονομασία 
και ανασυγκρότηση Σχολών στο Αριστοτέλειο Πανεπι¬ 
στήμιο Θεσσαλονίκης», διόρθωση σφάλματος μετο ΦΕΚ 
140/τ. Α711-6-2013. 

4. Την με αριθμό 119647/Ζ1 /20-7-2016 εγκύκλιο «Δι¬ 
αδικασία ίδρυσης, μετονομασίας κ.λπ. Εργαστηρίων, 
Κλινικών, Μουσείων και λοιπών μονάδων και μετονο¬ 
μασίας κ.λπ. των εσωτερικών κανονισμών αυτών» του 
Υπουργείου Παιδείας, Έρευνας και Θρησκευμάτων. 

5. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 55/16-5-2017). 

6. Τη σύμφωνη γνώμη της Συνέλευσης του Τμήματος 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης (συνεδριάσεις με 
αριθμό 9/24-11-2009, 28/14-4-2011 και 11/21-3-2017). 

7. Την απόφαση του ΔΣ του Π.Γ.Ν.Θ. «ΑΧΕΠΑ» για την 
ίδρυση και εγκατάσταση Αγγειοχειρουργικής Κλινικής 
στο Πανεπιστημιακό Γενικό Νοσοκομείο Θεσσαλονίκης 
«ΑΧΕΠΑ» (συνεδρίαση με αριθμό 9/14-7-2010). 

8. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

8.1. Τον ορισμό Επιτροπής για την ίδρυση και λει¬ 
τουργία έργα στη ρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

8.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

9. Την έκθεση σκοπιμότητας ίδρυσης Αγγειοχειρουργι¬ 
κής Κλινικής στο Τμήμα Ιατρικής της Σχολής Επιστημών 
Υγείας. 

10. Τη θετική εισήγηση της Επιτροπής για την ίδρυση 
και λειτουργία εργαστηρίων-κλινικών στο ΑΠΘ (συνεδρί¬ 
αση με αριθμό 10/15-5-2017) για την ίδρυση κλινικής με 
τίτλο: «Αγγειοχειρουργική Κλινική» στονΤομέα Χειρουρ¬ 
γικής στο Τμήμα Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονίκης. 

11. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης (συνεδριάσεις με αριθμό 
2827/3-11 -2010 και 2942/24-5-2017) για την ίδρυση κλι¬ 
νικής με τίτλο: «Αγγειοχειρουργική Κλινική» στονΤομέα 
Χειρουργικής στοΤμήμα Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης. 

12. Οτι η Κλινική που ιδρύεται με την παρούσα πράξη 
του Πρύτανη θα λειτουργεί αποκλειστικά με ίδιους πό¬ 
ρους και δεν θα βαρύνει τον προϋπολογισμό του Αριστο- 
τελείου Πανεπιστημίου Θεσσαλονίκης, αποφασίζουμε: 

Τ ην ίδρυση κλινικής με τίτλο: «Αγγειοχειρουργική Κλι¬ 
νική» στον Τομέα Χειρουργικής στο Τ μήμα Ιατρικής της 
Σχολής Επιστημών Υγείας του Αριστοτελείου Πανεπιστη¬ 
μίου Θεσσαλονίκης και τον καθορισμό του εσωτερικού 
κανονισμού της. 

Άρθρο 1 

Ίδρυση-Γνωστικό Αντικείμενο 

Ιδρύεται στον Τομέα Χειρουργικής στο Τμήμα Ιατρι¬ 
κής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης κλινική με τίτλο:« Αγγει¬ 
οχειρουργική Κλινική», η οποία εξυπηρετεί διδακτικές, 
ερευνητικές και κλινικές ανάγκες στο γνωστικό αντικεί¬ 
μενο της «Αγγειοχειρουργικής». 

Η Κλινική αποτελείται από τις ακόλουθες μονάδες: 
α) Αναίμακτης Αγγειοδιαγνωστικής, β) Ενδοαγγειακής 
Χειρουργικής, γ) φλεβικών Παθήσεων και Θεραπείας 
Ελκών, δ) Θρόμβωσης και Βιολογίας Αγγείων και ε) Αι¬ 
μοδυναμικής Προσομοίωσης και Εμβιομηχανικής. 

Άρθρο 2 

Εσωτερικός Κανονισμός 

Ο Εσωτερικός Κανονισμός λειτουργίας της Κλινικής 
καθορίζεται με τα επόμενα άρθρα. 

Άρθρο 3 

Αποστολή-Σκοπός - Τομείς Δραστηριότητας 

1. Η «Αγγειοχειρουργική Κλινική» έχει ως σκοπό: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής, καθώς και των άλλων 
Σχολών και Τμημάτων του Α.Π.Θ., σε προπτυχιακό και 
μεταπτυχιακό επίπεδο, σε θέματα που εμπίπτουν στα 
αντικείμενα δραστηριότητας της Κλινικής, όπως αυτά 
προσδιορίζονται στο άρθρο 1 της παρούσας απόφασης. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα μετά οποία ασχολείται η Κλινική. 

γ) Τ ην ειδίκευση ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 


δ) Τ ην παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

ε)Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη της παθοφυ- 
σιολογίας και παθογένειας των αγγειακών παθήσεων 
και των αγγειοχειρουργικών επεμβάσεων, καθώς και την 
αναζήτηση νέων τεχνικών και θεραπευτικών μεθόδων. 

στ) Τ η συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών 
με τα επιστημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και 
λοιπού προσωπικού της κλινικής, των υπολοίπων κλι¬ 
νικών του νοσοκομείου αλλά και άλλων νοσηλευτικών 
ιδρυμάτων. 

2. Το έργο της Κλινικής διακρίνεται σε εκπαιδευτικό, 
ερευνητικό και κλινικό. 

Το εκπαιδευτικό έργο περιλαμβάνει: 
α) Την εκπαίδευση των προπτυχιακών και μεταπτυ¬ 
χιακών φοιτητών του Τμήματος Ιατρικής της Σχολής 
Επιστημών Υγείας του Α.Π.Θ. που επιτελείται από το δι¬ 
δακτικό και ερευνητικό προσωπικό και είναι θεωρητική 
και πρακτική, σύμφωνα με το πρόγραμμα σπουδών. 

β) Την εκπαίδευση ειδικευόμενων ιατρών για την 
απόκτηση της ειδικότητας Αγγειοχειρουργικής ή την 
εξειδίκευση σ' αυτή. Διακρίνεται σε πρακτική και θεω¬ 
ρητική. Η πρακτική αποσκοπεί στην απόκτηση πείρας 
στη διαγνωστική και θεραπευτική αγωγή. Η θεωρητική 
εκπαίδευση περιλαμβάνει κλινικά και θεωρητικά μαθή¬ 
ματα, διαλέξεις από τους καθηγητές και υπηρετούντες 
λέκτορες και προσκεκλημένους ομιλητές, συζητήσεις 
ενδιαφερουσών περιπτώσεων, κλινικοπαθολογικές συ¬ 
ζητήσεις, βιβλιογραφική ενημέρωση, διδακτικές επισκέ¬ 
ψεις από το Διευθυντή της Κλινικής και τους καθηγητές, 
και υπηρετούντες λέκτορες, και εκπαιδευτικά συνέδρια, 
στρογγυλές τράπεζες και σεμινάρια. 

γ) Την εκπαίδευση ιατρών ή άλλων επιστημόνων στο 
πλαίσιο της εκπόνησης διδακτορικών διατριβών ή άλ¬ 
λων επιστημονικών εργασιών, μετά από απόφαση του 
Τμήματος Ιατρικής. 

δ) Την εκπαίδευση ειδικευομένων ιατρών Αγγειοχει¬ 
ρουργικής και άλλων ειδικοτήτων στο πλαίσιο της συ¬ 
νεχιζόμενης ιατρικής εκπαίδευσης. 

ε) Τ ην εκπαίδευση του νοσηλευτικού προσωπικού του 
Νοσοκομείου και άλλων Νοσοκομείων και των φοιτητών 
νοσηλευτικών τμημάτων Α.Ε.Ι., σε συνεργασία με το νο¬ 
σηλευτικό προσωπικό της κλινικής και τις αντίστοιχες 
νοσηλευτικές σχολές. 

Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από 
τους καθηγητές και υπηρετούντες λέκτορες της οικείας 
Κλινικής αυτοτελώς ή σε συνεργασία με άλλους τους κα¬ 
θηγητές και υπηρετούντες λέκτορες ή ερευνητές, καθώς 
και πρωτότυπων διδακτορικών διατριβών. Αποτελεί πρω- 

ταρχικό μέληματης κλινικής, γίνεται μετην επίβλεψητου 
διευθυντή και με σκοπό την αποτελεσματικότερη αντιμε¬ 
τώπιση των διάφορων νόσων της Αγγειοχειρουργικής και 
των γνωστικών αντικειμένων της και με τελικό στόχο τη 
βελτίωση της παρεχόμενης περίθαλψης στους ασθενείς. 

Το κλινικό έργο περιλαμβάνει την κλινική διάγνωση, 
την παρακλινική διερεύνηση, τη θεραπευτική αντιμε¬ 
τώπιση και τη συνολική φροντίδα των ασθενών που νο¬ 
σηλεύονται στην οικεία κλινική και στις μονάδες της ή 
παρακολουθούνται σε εξωτερικό ιατρείο. Οι καθηγητές 
και υπηρετούντες λέκτορες και οι λοιποί ιατροί της Κλι¬ 
νικής, συνοδευόμενοι από τους ειδικευόμενους ιατρούς 
και ομάδα φοιτητών επισκέπτονται τους ασθενείς για 
ενημέρωση, συμπλήρωση, αλλαγή ή διακοπή νοσηλείας, 
ή παραγγελία για εργαστηριακές και λοιπές εξετάσεις. 
Στις επισκέψεις αυτές, στις οποίες παρίσταται και ο δι¬ 
ευθυντής, συζητούνται διαγνωστικά και θεραπευτικά 
προβλήματα ενδιαφερουσών περιπτώσεων. 

Άρθρο 4 

Προσωπικό 

Η «Αγγειοχειρουργική Κλινική» στελεχώνεται από 
ιατρικό και λοιπό προσωπικό που υπηρετεί στο Τμήμα 
Ιατρικής του Α.Π.Θ. και στο νοσοκομείο όπου λειτουργεί. 
Το ιατρικό προσωπικό αποτελείται από τον Διευθυντή 
και τους καθηγητές και υπηρετούντες λέκτορες τουΤμή- 
ματος Ιατρικής, που η επιστημονική τους ενασχόληση 
εμπίπτει στα διδακτικά, ερευνητικά και κλινικά ενδιαφέ¬ 
ροντα της οικείας κλινικής. Το προσωπικό αυτό συμπλη¬ 
ρώνεται με ειδικευόμενους και ειδικευμένους ιατρούς 
του Ε.Σ.Υ. που τοποθετούνται σύμφωνα με τις ισχύουσες 
διατάξεις.Το λοιπό προσωπικό περιλαμβάνει μέλη Ειδι¬ 
κού Τεχνικού Εργαστηριακού Προσωπικού (Ε.Τ.Ε.Π.) και 
μέλη του νοσηλευτικού προσωπικού, του οποίου το έργο 
καθορίζεται σύμφωνα με τις εκάστοτε ανάγκες της οικεί¬ 
ας κλινικής. Η τοποθέτηση στην κλινική των μελών του 
Διδακτικού Ερευνητικού Προσωπικού και των μελών του 
Ειδικού Τεχνικού Εργαστηριακού Προσωπικού γίνεται 
με τη διαδικασία των διατάξεων της πανεπιστημιακής 
νομοθεσίας, ενώ των υπόλοιπων μελών σύμφωνα με τις 
ισχύουσες διατάξεις. 

Άρθρο 5 

Διοίκηση-Αρμοδιότητες 

Η «Αγγειοχειρουργική Κλινική» διευθύνεται από μέ¬ 
λος του Διδακτικού Ερευνητικού Προσωπικού (ΔΕΠ) 
των βαθμιδών του καθηγητή, αναπληρωτή καθηγητή 
ή επίκουρου καθηγητή του Τομέα Χειρουργικής του 
Τμήματος Ιατρικής της Σχολής Επιστημών Υγείας του 
Αριστοτέλειου Πανεπιστήμιου Θεσσαλονίκης με ίδιο 
γνωστικό αντικείμενο με αυτό της κλινικής και εκλέγεται 
με τη διαδικασία που ορίζουν οι διατάξεις του άρθρου 
28 παρ 22 του ν. 2083/1992 και τις διαδικασίες που έχουν 
αποφασιστεί από τη Συνέλευση τουΤμήματος Ιατρικής. 

Ο Διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982, μεταξύ των οποίων πε¬ 
ριλαμβάνονται: 

-η κατάρτιση και υποβολή στη Συνέλευση του Τμή¬ 
ματος Ιατρικής και στη Γενική Συνέλευση του οικείου 


Τομέα του ετήσιου προγράμματος λειτουργίας για τις 
διδακτικές και ερευνητικές δραστηριότητες και η μέρι¬ 
μνα για την εφαρμογή του, 

-η μέριμνα για την υλοποίηση των αποφάσεων των 
συλλογικών οργάνων του Νοσοκομείου στο οποίο λει¬ 
τουργεί η Κλινική, 

-η μέριμνα για την παροχή νοσηλευτικού έργου, 

-η μέριμνα για τη στελέχωση και την οικονομική δια¬ 
χείριση των εσόδων της Κλινικής, 

-η μέριμνα για την υποβολή του ετήσιου και τριετούς 
απολογισμού των δραστηριοτήτων, 

-η εισήγηση στη Γενική Συνέλευση του οικείου Τομέα για 
τον ορισμό υπεύθυνων στις ειδικές μονάδες, για αναλώσιμα 
υλικά και για τον κινητό εξοπλισμό και η υπογραφή κάθε εγ- 
γράφου.Τα κριτήρια επιλογήςτων υπευθύνων των ειδικών 
μονάδων αφορούν την επιστημονική γνώση, τη μετεκπαί¬ 
δευση,τη μακρόχρονη εμπειρία και τη δραστηριότητάτους 
στο αντικείμενο με το οποίο ασχολείται η οικεία μονάδα. Οι 
επιστημονικοί υπεύθυνοι μεριμνούν για την απρόσκοπτη 
λειτουργία της μονάδας, στο πλαίσιο των αποφάσεων του 
Διευθυντή και των οδηγιών των οργάνων διοίκησης του 
νοσοκομείου, στο οποίο λειτουργεί η Κλινική. 

Ο διευθυντής μπορεί να καλεί τους υπευθύνους των 
μονάδων όταν συζητούνται θέματα της μονάδας τους 
και να αναθέτει συγκεκριμένες αρμοδιότητες σε αυτούς. 

Άρθρο 6 

ΕγκατάστασηΎλικοτεχνική Υποδομή 
Η Αγγειοχειρουργική Κλινική εγκαθίσταται και λειτουρ¬ 
γεί στο Πανεπιστημιακό Γενικό Νοσοκομείο Θεσσαλο¬ 
νίκης Νοσοκομείο «ΑΧΕΠΑ» (απόφαση του Διοικητικού 
Συμβουλίου του Νοσοκομείου συνεδρίαση με αριθμό 
9/14-7-2010) με τη διαδικασία του άρθρου 13 παρ. 1 του 
ν. 1397/1983 (Α' 143). 

Άρθρο 7 

Κανόνες Λειτουργίας 

Ο διευθυντής της Κλινικής έχει τις αρμοδιότητες που 
ορίζονται από το άρθρο 7 παρ. 4 του ν. 1268/1982. Έχει 
την ευθύνη για την εν γένει λειτουργία αυτής, τη χρησι¬ 
μοποίηση οργάνων και υλικών και την παραμονή των 
εργαζομένων στους χώρους που πραγματοποιούνται 
πειραματικές μελέτες. Ο διευθυντής ενημερώνεται και 
εγκρίνει τη διενέργεια κάθε ερευνητικής πειραματικής 
εργασίας πριν από τη διεξαγωγή της και καθορίζει την 
προτεραιότητα χρήσης οργάνων και χώρων όταν δεν 
υπάρχει σχετική απόφαση. 

Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευ¬ 
νητικής πειραματικής εργασίας, επιστρέφονται μετά τη 
χρησιμοποίησή τους στην κατάσταση που έχουν παρα¬ 
δοθεί. 

Άρθρο 8 

Πόροι - Έσοδα 

Η λειτουργία της «Αγγειοχειρουργικής Κλινικής» θα 
γίνεται από ιδίους πόρους οι οποίοι θα προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

4. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο εφόσον δεν τίθενται 
όροι που αντιβαίνουν στους σκοπούς της οικείας κλινι¬ 
κής και του Α.Π.Θ. 

5. Τα έσοδα απάτην παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην κλινική. 

6. Από κάθε άλλη νόμιμη πηγή. 

Άρθρο 9 

Τηρούμενα βιβλία 

Τα βιβλία και στοιχεία που τηρούνται από την κλινική 
είναι τα εξής: 

-Πρωτόκολλο εισερχόμενης και εξερχόμενης αλλη¬ 
λογραφίας, 

-Βαθμολογία φοιτητών, 

-Αρχείο ασθενών, 

-Βιβλίο βαθμολογίας φοιτητών, 

-Βιβλίο περιουσιακών στοιχείων, 

-Βιβλίο επιστημονικής δραστηριότητας 

- Βιβλίο μεταβολής προσωπικού 

-Φάκελοι οικονομικών στοιχείων κάθε έτους και 


-Κατάλογοι επιστημονικών βιβλίων, περιοδικών και 
οργάνων. 

Με απόφαση του Διευθυντή μπορεί να τηρείται και 
κάθε άλλο βιβλίο, στοιχείο και αρχείο που προβλέπεται 
από την ισχύουσα νομοθεσία ή κρίνεται απαραίτητο για 
την Κλινική. 

Άρθρο 10 

Τίτλος - Σφραγίδα 

1.0 τίτλος της Κλινικής είναι «Αγγειοχειρουργική Κλινι¬ 
κή» ο οποίος αναγράφεται σε κάθε έντυπό της. Αυτός ο 
τίτλος, καθώς και τα στοιχεία του διευθυντή της Κλινικής 
αναγράφονται στους χώρους του Νοσοκομείου που είναι 
εγκατεστημένη και δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή όμοια με αυτή του Τμήματος Ιατρικής με την 
προσθήκη του τίτλου: «Αγγειοχειρουργική Κλινική». 

3. Ανάλογη σφραγίδα, με τα στοιχεία στην αγγλική 
γλώσσα, χρησιμοποιεί η Κλινική για τη ξενόγλωσση αλ¬ 
ληλογραφία και τα έγγραφά της. 

Άρθρο 11 

Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Ιουλίου 2017 

Ο Πρύτανης 

ΠΕΡΙΚΛΗΣ ΜΗΤΚΑΣ 

